stanford-oval/wikipedia huggingface dataset:
Thomas Monberg

| Thomas Monberg> Kansankäräjien jäsen |
| --- | --- |
 1. marraskuuta 2022 –  
Henkilötiedot
Syntynyt: 19. huhtikuuta 1976 (ikä 48) Horsens, Tanska
Kansalaisuus:  tanskalainen
Tiedot
Puolue:  Sosiaalidemokraatit
Thomas Monberg (19. huhtikuuta 1976 Horsens, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Monberg valittiin kansankäräjille Itä-Jyllannin vaalipiiristä. Monberg on opiskellut uskontoa ja filosofiaa Odensessa.
Tolbert Lanston

Tolbert Lanston
Tolbert Lanston (3. helmikuuta 1844 Troy – 18. helmikuuta 1913 Washington) oli yhdysvaltalainen Monotype-latomakoneen keksijä.
Lanston varttui maanviljelijäperheessä, ja kehitti jo nuorena mekaanisia kykyjään. Hän osallistui Yhdysvaltain sisällissotaan ja pääsi sen jälkeen toimistotyöntekijäksi Washingtonin eläkevirastoon, jossa hän työskenteli 22 vuotta. Vapaa-aikanaan Lanston opiskeli lakia ja keksi monia mekaanisia kojeita, joista useimmat hän patentoi. Vuoden 1883 tienoilla Lanston alkoi kiinnostua latomakoneista, luultavasti Ottmar Mergenthalerin työn innoittamana. Lanston työskenteli latomakoneensa parissa neljä vuotta ja sai vuonna 1887 sille kolme patenttia.
Lanstonin latomakone sai nimen Monotype. Se muodostui kahdesta eri osasta, kirjoitus- ja lävistyskoneesta sekä valinkoneesta. Koneenkäyttäjä valitsi ensin lävistyskoneen näppäimistöllä halutut kirjainmerkit, sitten lävistyskone tuotti reikänauhan, minkä perusteella valinkone valoi yksittäiset kirjakkeet peräkkäin, kunnes kokonainen tekstirivi oli valettu.
Lanston erosi työpaikastaan ja perusti Washingtonissa Lanston Type Machine Companyn. Hän käytti sen jälkeen kymmenen vuotta hioakseen keksintöään laajamittaista tuotantoa ja myyntiä varten. Monotype-latomakoneet tulivat myyntiin vuonna 1897. Yritys sai samalla nimen Lanston Monotype Manufacturing Company of Philadelphia. Lanston keskittyi uudelleenorganisoidussa yrityksessä markkinointiin ja Monotype-latomakoneen kehittämiseen. Monotype ja Mergenthalerin kehittämä Linotype-latomakone syrjäyttivät pian tämän jälkeen käsiladonnan. Valolatomakoneet puolestaan syrjäyttivät Monotypen ja Linotypen 1960-luvulla.
Unto Mielonen

Unto Oskar Mielonen (5. tammikuuta 1915 Viipuri – 6. tammikuuta 1976 Hollola) oli suomalainen kenraalimajuri. Hän oli Savo-Karjalan sotilasläänin komentaja 1971–1974.
Unto Mielosen vanhemmat olivat kaupanhoitaja Oskar Aleksander Mielonen ja Hilda Maria Puustell ja puoliso vuodesta  1940 Kaisu Maria Gustava Posti. Mielonen kirjoitti ylioppilaaksi 1934 ja valmistui Kadettikoulusta 1937 ja Sotakorkeakoulusta 1950. Hän palveli puolustusvoimissa nuorempana upseerina 1937–1939. Mielonen osallistui talvisotaan 1. divisioonan tykistötoimiston päällikkönä ja jatkosotaan patteristoupseerina. Sodan jälkeen hän jatkoi toimistoupseerina tykistöön liittyneissä tehtävissä. Mielonen oli vuosina 1957–1958 puolustusministerin adjutanttina, 1959–1961 puolustusministeriön sotilasasiainosaston päällikkönä, 1961–1965 Suomen sotilasasiamiehenä Washingtonissa ja Ottawassa, 1965–1970 Pohjanmaan tykistörykmentin komentajana ja 1971–1974 Savo-Karjalan sotilasläänin komentajana.  Jäätyään eläkkeelle puolustusvoimista hän oli tehtaan isännöitsijänä Hollolassa.
Mielonen ylennettiin reservin vänrikiksi 1935, vänrikiksi 1937, luutnantiksi 1939, kapteeniksi 1941, majuriksi 1944, everstiluutnantiksi 1954 ja everstiksi 1959. Kenraalimajuriksi hänet ylennettiin 1970.
Tvedestrandin kirkko

| Tvedestrandin kirkko Tvedestrand kirke |
| --- | --- |

Sijainti:  Tvedestrand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1861
Suunnittelija:  Georg Andreas Bull
Materiaali:  tiili
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tvedestrandin kirkko (norj. Tvedestrand kirke) on Tvedestrandin kunnassa Agderin läänissä sijaitseva tiilinen pitkäkirkko vuodelta 1861.
Aiheesta muualla

Kuvia tai muita tiedostoja aiheesta Tvedestrandin kirkko Wikimedia Commonsissa
Unto Matikainen

Unto Osvald Matikainen (11. huhtikuuta 1915 Viipuri – 17. huhtikuuta 1985 Helsinki)oli suomalainen upseeri ja kenraaliluutnantti.
Matikainen valmistui ylioppilaaksi Viipurin kaksoislyseosta vuonna 1936. Asevelvollisuuden jälkeen hän kävi Kadettikoulun, josta valmistui 1939 ja sodan jälkeen Sotakorkeakoulusta 1948 (ye-upseeri 1949). Matikainen palveli nuorempana upseerina Karjalan kaartin rykmentissä 1938–1939. Vuosina 1940–1942 hän toimi komppanianpäällikkönä 8. prikaatissa ja JR 8:ssa. Vuosina 1942–1944 hän toimi Kadettikoulussa kouluttajana.
Sodan jälkeen Matikainen toimi toimistoupseerina pääesikunnassa 1945–1946 sekä opetti taktiikkaa Sotakorkeakoulussa 1949–1958. Savon prikaatissa hän toimi pataljoonan komentajana 1958–1959. Hämeen jääkäripataljoonaa hän komensi 1959–1962. Taistelukoulun johtajan apulaisena hän työskenteli vuonna 1962 ja 1962–1967 johti Taistelukoulua. Panssariprikaatin komentajana Parolannummella Matikainen oli vuodet 1967–1969. Seuraavaksi hän toimi Sisä-Suomen sotilasläänin komentajana 1969–1971, Sotakorkeakoulun johtajana 1971–1973 ja Pääesikunnan koulutuspäällikkönä 1973–1975.
Ylennykset: Vänrikki 1939, luutnantti 1940, kapteeni 1942, majuri 1951, everstiluutnantti 1957, eversti 1962, kenraalimajuri 1969, kenraaliluutnantti 1973.
Unto Matikaisen poika, YK:n Kyproksen joukkojen suomalaispataljoonassa jääkärinä palvellut Unto-Pekka Juhani Matikainen (1942-1964), kaatui 20. toukokuuta 1964 käydyssä tulitaistelussa.
Tero Kaikkonen

| Tero Kaikkonen> Henkilötiedot.Muusikko |
| --- | --- |
Taiteilijanimi:  Kaivo
Laulukielet:  suomi
Aktiivisena:  1990-
Tyylilajit:  rap, huumorimusiikki, iskelmä
Yhtyeet:  Raptori
  [ Muokkaa Wikidatassa ] [ ohje ]  
Tero "Kaivo" Kaikkonen on suomalainen Rajamäeltä kotoisin oleva muusikko ja Raptorin jäsen. Kaikkonen kokeili myös soolouraa ja teki kolme iskelmäalbumia.
Lisäksi Kaikkonen on tehnyt lauluja myös muille artisteille, kuten Juha Metsäperälle ja Ylonalle. Kaikkonen on tehnyt yhteistyötä myös muiden lauluntekijöiden ja artistien kanssa, kuten Mica Ikosen kanssa.
Kaikkonen oli jokin aika sitten mukana myös Nallet-musiikkiprojektissa joka julkaisi ainakin pari singleä ja ne löytyy myös Youtubesta.
Nykyään Kaikkonen työskentelee musiikkiuran ohella rakennusalalla mutta on esiintynyt artistina mm. Raptorin paluukeikoilla ja vuoden 2017 Hyvinkää All Stars-konserteissa.
Diskografia > Raptori > Albumit

Moe! (Megamania, 1990) LP, CD, MC
Tulevat tänne sotkemaan meidän ajopuuteorian (Megamania, 1991) LP, CD, MC
Epäviralliset muistelmat (kokoelma, Megamania, 1996) CD, MC
Ouu-raisakson! (Reel Art, 2000) CD
Sekoelma! (kokoelma, 2010) CD
Diskografia > Nallet

Metsään (2012)
OMK (2012)
Diskografia > Sooloura > Albumit

Kaivo: Tekevälle sattuu (1992)
Kaivo: Mysteerimies (1993)
Kaivosmiehet: Viime yönä (1995)
Kansansuosikit: Suomalainen rakkaus (2004)
Diskografia > Sooloura > Singlet

Kaivo: Lähdetkö mukaan (2011) digitaalinen julkaisu
The Boomtown Ratsin diskografia

| 0 | 1 | 2 |
| --- | --- | --- |
 The Boomtown Rats vuonna 1981
Julkaisut
| ↙Studioalbumit | 7 |  |
| ↙Livealbumit | 4 |  |
| ↙Kokoelmat | 7 |  |
| ↙EP:t | 1 |  |
| ↙Singlet | 23 |  |
| ↙Videot | 4 |  |
| ↙Musiikkivideot | 3 |  |
Tämä on Irlantilaisen punk-/uuden aallon-yhtye The Boomtown Ratsin diskografia.
Albumit

The Boomtown Rats (1977)
A Tonic for the Troops (1978)
Fine Art of Surfacing (1979)
Mondo Bongo (1981)
V Deep (1982)
In the Long Grass (1984)
Citizens of Boomtown (2020)
Livealbumit

Live in the UK 2013, Dublin	(2013)
Live in the UK 2013, London (2013)
Label: Concert Live (2014)
Live Germany 78 (2016)
Kokoelmat

Ratrospective	(1983)
The Boomtown Rats' Greatest Hits (1987)
Loudmouth	(1994)
The Best of The Boomtown Rats (2003)
20th Century Masters: The Best of The Boomtown Rats - Millennium Collection (2005)
Back to Boomtown: Classic Rats Hits (2013)
So Modern – The Boomtown Rats Collection	(2014)
EP:t

Ratlife (2013)
Singlet

Looking After No. 1 (1977)
Mary Of The Fourth Form (1977)
She's So Modern (1978)
Like Clockwork (1978)
Rat Trap (1978)
I Don't Like Mondays (1979)
Diamond Smiles (1979)
Someone's Looking At You (1980)
Banana Republic (1980)
The Elephant's Graveyard (Guilty) (1981)
Never In A Million Years (1981)
House On Fire (1982)
Charmed Lives (1982)
Tonight (1984)
Drag Me Down (1984)
Dave (1984)
A Hold Of Me (1985)
Trash Glam Baby (2020)
There's No Tomorrow Like Today (2020)
Here's a Postcard (Hot Mix) (2020)
Videoalbumit

The Boomtown Rats on Film 1976–1986: Someone's Looking At You (2005)
Live at Hammersmith Odeon 1978 (2005)
On a Night Like This (2008)
Live in Germany '78 (DVD/CD) (2015)
Musiikkivideot

Rap Trap (1978) (ohj. David Mallet)
I Don’t Like Mondays (1979) (ohj. David Mallet)
Diamond Smiles (1979) (ohj. David Mallet)
Treyarch

| Treyarch |
| --- | --- |

Yritysmuoto:  tytäryhtiö
Perustettu:  1996
Perustaja:  Peter Akemann ja Doğan Köslü
Kotipaikka:   Santa Monica, Kalifornia
Toimiala:  videopeliteollisuus
Tuotteet:  videopelit
Emoyhtiö:  Activision
Kotisivu:  www.treyarch.com
Infobox OKVirheellinen NIMI-arvo: 
Treyarch on yhdysvaltalainen pelitalo, jonka perustivat vuonna 1996 Peter Akemann ja Doğan Köslü. Yhtiön hankki Activision vuonna 2001. Sen päämaja on Santa Monicassa, Kaliforniassa.
Vuonna 2005 Gray Matter Interactive yhdistettiin Treyarchiin.
Vuoden 2007 Leipzig Games Convention -kokouksessa Activision ilmoitti, että Treyarch tulisi olemaan yksi kolmesta kehittäjistä Quantum of Solace -peliin. Peli julkaistiin Euroopassa 31. lokakuuta 2008 sekä 4. marraskuuta Pohjois-Amerikassa. Beenox ja Vicarious Visions kehittivät pelin Windows- ja matkapuhelinversiot.
Yksi Treyarchin tunnetuimmista suunnittelijoista ja ohjaajista on David Vonderhaar, joka on vastuussa pelien Call of Duty: World at War ja Call of Duty: Black Ops moninpelien kehityksestä. Hänet näkee nykyään usein Treyarchin epävirallisena yhteisön johtajana.
Pelit

| Vuosi | Nimi | Alusta(t) | Huomioita |
| --- | --- | --- | --- |
| 1998 | Olympic Hockey '98 | Nintendo 64 |  |
| 1998 | Die by the Sword | Microsoft Windows |  |
| 1998 | Die by the Sword: Limb from Limb | Microsoft Windows |  |
| 1999 | Triple Play 2000 | Microsoft Windows, Nintendo 64, PlayStation |  |
| 2000 | Draconus: Cult of the Wyrm | Dreamcast |  |
| 2000 | Triple Play 2001 | PlayStation |  |
| 2001 | Triple Play Baseball | Microsoft Windows, PlayStation, PlayStation 2 |  |
| 2001 | Max Steel: Covert Missions | Dreamcast |  |
| 2001 | Tony Hawk's Pro Skater 2x | Xbox |  |
| 2002 | NHL 2K2 | Dreamcast |  |
| 2002 | Spider-Man | GameCube, PlayStation 2, Xbox |  |
| 2002 | Kelly Slater's Pro Surfer | GameCube, PlayStation 2, Xbox |  |
| 2002 | NHL 2K3 | GameCube, PlayStation 2, Xbox |  |
| 2002 | Minority Report: Everybody Runs | GameCube, PlayStation 2, Xbox |  |
| 2004 | Spider-Man 2 | GameCube, PlayStation 2, Xbox |  |
| 2005 | Ultimate Spider-Man | GameCube, PlayStation 2, Xbox |  |
| 2005 | Call of Duty 2: Big Red One | GameCube, PlayStation 2, Xbox |  |
| 2006 | Call of Duty 3 | PlayStation 2, PlayStation 3, Xbox, Xbox 360 |  |
| 2007 | Spider-Man 3 | PlayStation 3, Xbox 360 |  |
| 2008 | Spider-Man: Web of Shadows | Microsoft Windows, PlayStation 3, Wii, Xbox 360 |  |
| 2008 | Quantum of Solace | PlayStation 3, Xbox 360 |  |
| 2008 | Call of Duty: World at War | Microsoft Windows, PlayStation 3, Wii, Xbox 360 |  |
| 2010 | Call of Duty: Black Ops | Microsoft Windows, PlayStation 3, Wii, Xbox 360 |  |
| 2012 | Call of Duty: Black Ops II | Microsoft Windows, PlayStation 3, Wii U, Xbox 360 |  |
| 2015 | Call of Duty: Black Ops III | Microsoft Windows, PlayStation 4, Xbox One |  |
| 2018 | Call of Duty: Black Ops 4 | Microsoft Windows, PlayStation 4, Xbox One |  |
| 2020 | Call of Duty: Black Ops Cold War | Microsoft Windows, PlayStation 4, Xbox One, PlayStation 5, Xbox Series X | Yhteistyössä Raven Softwaren kanssa |
Aiheesta muualla

Profiili MobyGamesissä (englanniksi)
The Xenon Codex

| The Xenon Codex Hawkwind |
| --- | --- | --- |

Studioalbumin tiedot
 Äänitetty : helmikuu-maaliskuu 1988
 Julkaistu: 25. huhtikuuta 1988
 Tuottaja(t): Hawkwind Guy Bidmead
 Tyylilaji: hard rock space rock elektroninen musiikki
 Kesto: 44.15 (alkuperäinen versio)
 Levy-yhtiö: GWR Castle Communications Essential Atomhenge Records
Listasijoitukset
  79.
Hawkwindin muut julkaisut
| Out & Intake 1987 | The Xenon Codex 1988 | Space Bandits 1990 |
The Xenon Codex on Hawkwindin studioalbumi vuodelta 1988.
Albumi nauhoitettiin Loco-studioilla Caerleonissa ja Rockfield-studioilla Monmouthissa vuoden 1988 helmi- ja maaliskuussa ja sen tuottivat yhtye yhdessä Guy Bidmeadin kanssa. Sen tunnetuimmat kappaleet ovat avauskappale "The War I Survived" ja "Heads", jotka molemmat sanoitti Hawkwind-fani Roger Neville-Neil, jolta kitaristi-laulaja Dave Brock tilasi sanoituksia, sekä basisti Alan Daveyn säveltämä "Sword Of The East". Musiikillisesti albumi edustaa enemmän yhtyeen hard rock-painotteista puolta soolokitaristi Huw Lloyd Langtonin ollessa hyvin esillä kappaleissa. Hawkwind-tyylin myös syntetisaattoreita ja elektronisia soittimia käytetään runsaasti, etenkin Harvey Bainbridgen säveltämissä kappaleissa.
Albumi nousi Britannian albumilistalla sijalle 79. pysyen listalla vain kaksi viikkoa ja sitä on kritisoitu huonosta tuotannosta ja heikosta kappalemateriaalista. Allmusic-sivuston arvostelija toteaa albumilla olevan "vahvoja kappaleita, vaikkakin albumi ei kuulu yhtyeen vahvimpiin".
The Xenon Codex jäi yhtyeen pitkäaikaisen kokoonpanon viimeiseksi rumpali Danny Thompsonin ja kitaristi Lloyd Langtonin erottua yhtyeestä albumin julkaisun jälkeen. Albumista on julkaistu remasteroitu versio vuonna 1999 (Essential) ja vuonna 2010 (Atomhenge).
Kappaleet

"The War I Survived" (Brock/Davey/Neville-Neil) - 5:25
"Wastelands Of Sleep" (Tait/Brock) - 4:18
"Neon Skyline" (Davey) - 2:18
"Lost Chronicles" (Bainbridge) - 5:21
"Tides" (Lloyd Langton) - 2:54
"Heads" (Brock/Neville-Neil) - 5:04
"Mutation Zones" (Bainbridge/Brock) - 3:56
"E.M.C." (Bainbridge) - 4:55
"Sword Of The East" (Davey) - 5:25
"Good Evening" (Hawkwind) - 4:35
"Ejection" (Calvert) - 4:37
"Motorway City" (Brock) - 6:47
"Dragons And Fables" (Lloyd Langton) - 3:19
"Heads" - 3:52
"Angels Of Death" (Brock) - 5:36
kappaleet 11-15 ovat bonuskappaleita Atomhengen CD-painoksessa ja ne ovat nauhoitettu Nottinghamin Rock Cityssä 7. joulukuuta 1988. Kappaleet julkaistiin aiemmin Undisclosed Files Addendum-albumilla.
Muusikot

Dave Brock: kitara, kosketinsoittimet, laulu
Harvey Bainbridge: kosketinsoittimet, laulu
Huw Lloyd Langton: kitara, laulu
Alan Davey: basso, laulu
Danny Thompson: rummut
Richard Chadwick: rummut (bonuskappaleet)
Julkaisuhistoria

huhtikuu 1988: Great Western Records, GWLP 26, vinyyli ja CD - ensimmäinen vinyylipainos avattavalla kannella.
1989: Enigma/GWR, 7 75407-1, USA CD ja vinyyli
helmikuu 1992: Castle Communications, CLACD 281, UK CD
heinäkuu 1999: Essential Records, ESMCD 737, UK CD digipak-kannella
toukokuu 2010: Atomhenge (Cherry Red) Records, ATOMCD1022, UK CD
Tuija Vuolle

| Tuija Vuolle |
| --- | --- |
 Tuija Vuolle Leningradin-vierailulla vuonna 1963.
Henkilötiedot
Syntynyt: 22. toukokuuta 1942 (ikä 82) Kajaani
Ammatti:  näyttelijä
Puoliso:  Erkki Wessman  (vih. 1965; k. 2011)
Lapset:  Jaan Wessman
Näyttelijä
Merkittävät roolit:  Reinikainen   maalaiskomediat
Aiheesta muualla
IMDb 
Elonet
Tuija Vuolle (s. 22. toukokuuta 1942 Kajaani) on suomalainen näyttelijä.
Ura

Vuolle aloitti teatteriuransa Porin teatterissa, johon hänellä oli kiinnitys vuosina 1961–1965. Vuonna 1965 hän siirtyi Tampereen Teatteriin, josta jäi eläkkeelle vuonna 2010. Teatterin lisäksi hän on näytellyt monissa televisiosarjoissa. Hän on muun muassa esittänyt Viola Turpeista maalaiskomedioissa Vain muutaman huijarin tähden, Peräkamaripojat, Mooseksen perintö ja Turvetta ja timantteja, neiti Piirosta Paavossa ja Railissa ja sosiaalityöntekijä Aili Hinkkaa Reinikaisessa. Muita hänen sarjojaan ovat olleet muun muassa Kiurunkulma 1960-luvulta ja Seinähullut naapurit 1980-luvulta. [lähde? ]
Presidentti Tarja Halonen myönsi Tuija Vuolteelle teatterineuvoksen arvonimen 26. marraskuuta 2010. [lähde? ]
Yksityiselämä

Vuolle oli naimisissa kirjailija, toimittaja Erkki Wessmanin kanssa vuodesta 1965 alkaen tämän vuonna 2011 tapahtuneeseen kuolemaan saakka. Muusikko Jaan Wessman (s. 1974) on heidän poikansa.
Torre Ejecutiva Pemex

| Torre Ejecutiva Pemex |
| --- | --- |
 Torre Ejecutiva Pemex
Tiedot
Sijainti:  México, Meksiko
Rakennettu:  1976–1982
Avajaiset:  1982
Käyttötarkoitus:  toimisto
Tila:  valmis
Yritykset
Arkkitehti:  Pedro Díaz
Tekniset tiedot
Kerroksia:  54
Hissien määrä:  27
Korkeus
Antenni:  214 m
Kattokorkeus:  211,3 m
Ylin kerros:  211,3 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Torre Ejecutiva Pemex on pilvenpiirtäjä ja öljy-yhtiö Petróleos Mexicanosin pääkonttori Méxicon kaupungissa Meksikossa. Rakennuksen suunnitteli meksikolainen arkkitehti Pedro Díaz. Pilvenpiirtäjä on 214 metriä korkea. Rakennuksen rakentaminen aloitettiin vuonna 1976 ja se valmistui vuonna 1982. Rakennus oli valmistuessaan Meksikon korkein rakennus. Vuonna 2003 valmistunut Torre Mayor ohitti Torre Ejecutiva Pemexin 15 metrillä, tullen näin Meksikon korkeimmaksi rakennukseksi.
Käännös suomeksi
Ukonvaaja

Kivikirves
Ukonvaaja tarkoittaa kivikauden kiviesinettä, kuten kivikirvestä tai kivitalttaa, joka on otettu myöhemmin taikaesineeksi. Ukonvaajaksi kutsutaan myös fulguriittia, maahan osuneen salamaniskun jälkeä, jossa hiekka on lasittunut putkimaiseksi muodostumaksi.
Ukonvaajan muita nimityksiä olivat esimerkiksi vuolin, vasama, ukonnaula, ukonkiila, ukonnalkki, ukonkirves. Ukonkirveillä tarkoitetaan tosin myös ukonkirves-koruja. Tuohikirje 292:ssa on ukonvaajasta mahdollisesti käytetty nimitystä jumalan nuoli.
Kiviesineitä ja fulguriitteja löytyi maasta varsinkin sateen jälkeen. Ukonvaajojen uskottiin iskeytyneen maahan salamaniskun yhteydessä, sillä luonnollista selitystä niiden syntyyn ei tiedetty. Ehkä Ukko oli ampunut tai heittänyt ne maahan. Yliluonnollisen alkuperänsä vuoksi ukonvaajojen uskottiin suojaavan ukkosen iskuilta tai omaavan muitakin taikavoimia. Nykypäiviin säilyneen uskomuksen mukaan salama ei iske kahta kertaa samaan paikkaan.
Vielä 1800-luvulla joidenkin talojen perustuksiin on laitettu ukonvaaja suojaamaan taloa salaman iskuilta ja tulipaloilta. Tällainen kivikautinen esine on löydetty myös Mikael Agricolan taloksi oletetun talon perustuksista. [lähde? ] Myös viljavakkaan tai rahakirstuun on voitu laittaa ukonvaaja tuomaan vaurautta.
Kaulan kasvaimia ja kyhmyjä on yritetty hoitaa painelemalla niitä ukonvaajoilla. Samalla on lausuttu loitsu, jossa on kutsuttu Kuuterneitoa tekemään puihin pahkoja.
Toki

Toki voi tarkoittaa:
Toki, Japanin kaupunki Gifun prefektuurissa
Tokin piirikunta, Japanin entinen piirikunta Gifun prefektuurissa
Toki-klaani, japanilainen klaani
Toki, japanilainen suurnopeusjunavuoro
Toki, vuoden 1989 videopeli
Toki pona, keinotekoinen kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toki”, voi hakea sivunnimihaulla, laajalla sivunnimihaulla tai tekstihaulla.
Torre de Cristal

Torre de Cristal kuvattuna elokuussa 2008.
Torre de Cristal on Madridissa Espanjassa sijaitseva 249 metriä korkea pilvenpiirtäjä, joka on Espanjan korkein rakennus. Torni rakennettiin vuosina 2004–2008, ja siinä on 50 kerrosta. Tornissa on toimistotiloja, ja se on valmistettu kokonaisuudessaan betonista.
Thomas Enevoldsen

| 0 | 1 | 2 |
| --- | --- | --- |

Henkilötiedot
Koko nimi: Thomas Enevoldsen
Syntymäaika: 27. heinäkuuta 1987 (ikä 37) 
Syntymäpaikka: Aalborg, Tanska
Pelipaikka: keskikenttäpelaaja
Pituus: 181 senttimetriä
Seura
Seura: FC Groningen
Pelinumero: 23
Seurat
| Vuodet | Seura | O (M) |
| 2005–2009 2009− | AaB Groningen | 78 (6) 29 (6) |
Maajoukkue
| 2009− | Tanska | 7 (1) |
 Seurajoukkueuran tilastot kattavat vain kansalliset sarjat.
Thomas Enevoldsen (s. 27. heinäkuuta 1987 Aalborg, Tanska) on tanskalainen ammattilaisjalkapalloilija. Tällä hetkellä hän edustaa Alankomaiden Eredivisiessä pelaavaa FC Groningeniä ja on pelipaikaltaan keskikenttäpelaaja.
Seurajoukkueura

Thomas Enevoldsen aloitti uransa Aalborg BK:ssa Tanskan Superliigassa. Debyyttinsä hän teki heinäkuussa 2005. Kahtena ensimmäisenä kautenaan hän teki yhden maalin 13 ottelussa.
Kansallisen läpimurtonsa hän teki AaB:n kaudella 2007–2008, kun Aalborg voitti Tanskan-mestaruuden. Enevoldsen pelasi 33 ottelusta 31 ja teki niissä yhteensä kolme maalia. Hän teki maalin myös 2007–2008 UEFA Cupissa Tottenham Hotspuria vastaan, vaikka Aalborg hävisikin 3–2. Huhtikuussa 2008 Enevoldsen valittiin Superliigan kuukauden pelaajaksi. Kesällä 2009 muutamat seurat, muun muassa portugalilainen SL Benfica olivat kiinnostuneita hänestä.
Tanskan Superliigan kaudella 2009–2010 Enevoldsen solmi viiden vuoden sopimuksen alankomaalaisen FC Groningenin kanssa. Siirto maksoi tuolloin 9,3 miljoonaa kruunua (1,25 miljoonaa euroa). Ensimmäiset kolme maaliaan hän teki samassa ottelussa joulukuussa 2009 Sparta Rotterdamia vastaan.
Kansainvälinen ura

Enevoldsen valittiin Tanskan alle 18-vuotiaiden maajoukkueeseen syyskuussa 2004. Hän pelasi yhteensä 26 nuorten maaottelua, sisältäen 13 ottelua Tanskan alle 21-vuotiaiden maajoukkueessa syyskuuhun 2008 asti.
Lokakuussa 2009 Enevoldsen kutsuttiin Tanskan joukkueeseen vuoden 2010 jalkapallon maailmanmestaruuskilpailujen karsintoihin Ruotsia ja Unkaria vastaan. Ensimmäisen maajoukkuemaalin hän teki toukokuussa 2010 ystävyysottelussa Senegalia vastaan.
Aiheesta muualla

AaB profiili (Arkistoitu – Internet Archive)
FC Groningen profiili
Tanskan joukkue – Jalkapallon MM-kilpailut 2010
1 Sørensen |
2 C. Poulsen |
3 Kjær |
4 Agger |
5 Kvist |
6 Jacobsen |
7 Jensen |
8 Grønkjær |
9 Tomasson |
10 Jørgensen |
11 Bendtner |
12 Kahlenberg |
13 Krøldrup |
14 J. Poulsen |
15 S. Poulsen |
16 Andersen |
17 Beckmann |
18 Larsen |
19 Rommedahl |
20 Enevoldsen |
21 Eriksen |
22 Christiansen |
23 Mtiliga |
Valmentaja Olsen
Unto Eskelinen

Unto Kalevi Eskelinen (26. toukokuuta 1921 Kuopion maalaiskunta – 20. tammikuuta 2013 Kuopio) oli suomalainen kansakoulunopettaja, kotiseutuneuvos ja kirjailija. Hän kirjoitti savon murteella. Eskelinen käytti myös nimimerkkejä Tuavetti ja Uke.
Eskelinen kävi Kajaanin opettajaseminaarin vuosina 1945–1948. 1970-luvulla hän kirjoitti savon murteella pakinoita Savon Sanomiin otsikolla Toelailua.
Eskelisen vanhemmat olivat maanviljelijä Aksel Eskelinen ja Iida Johanna Voutilainen. Hän oli naimisissa luokanopettaja Ulla Kaarina Vepsäläisen kanssa.
Teoksia

Armon sana: Juhlakantaatti Alavan kirkon vihkiäisiin palmusunnuntaina 1969 ; säveltänyt Sakari Mononen ; sanat Unto Eskelinen. Kuopio, 1968.
Savonmuan Hilima -kabaree; käsikirjoitus yhdessä Lauri Leskisen ja Paavo Liskin kanssa, 1971.
Yksinkertaisesti aivan.  (Runoja)  Kuopio:  Kuopion Alavan seurakunnan Pisara meressä-ryhmä, 1980.
Myö Muaningan helemassa huppaellaa: Unto Eskelisen säkeitä kotiseudun juhlahetkiin.  Maaninka:  Huiluutoimikunta, 1982.
Kieljkiärylöetä : savolainen sanakirja ; piirrokset Irma Nissinen. Kustannuskiila, Kuopio 1985
Tavvoo savvoo : Savon kielen sanakirja. WSOY 1997, 6. painos 2002
Tulukintavaekeoksia, novelli teoksessa Herra ja Moukka. Mestarinovelleja sarjakuvina; kuvitus Kimmo Taskinen. Helsinki: Arktinen Banaani, 2001.
Lähde rohkeasti matkaan.  (Runoja)  Kuopio:  Pisara meressä, 2007.
Mies menee, laulu jää: valikoima kotiseutuneuvos Unto Eskelisen runoista vuosilta 1939–2012.  Kuopio:  Savon kielen seura, 2015.  ISBN 978-952-93-6135-9.